
DR 30.11.2004 71 
 

Tuan Devamany a/l S. Krishnasamy:  Terima kasih Tuan Pengerusi.  Saya 
inginkan penjelasan daripada Yang Berhormat.  Kita memberi pelbagai alasan kenapa 
siswazah menganggur seperti kemahiran bahasa Inggeris, peluang, bidangnya tidak 
secocok dengan apa yang diperlukan.  Tetapi suatu perkara yang inti yang merupakan 
asas adalah nilai diri.  Salah satu sebabnya yang dikatakan melalui suatu kajian adalah 
ramai penganggur sekarang telah dimanjakan oleh ibu bapa sehingga mereka tidak 
mempunyai daya tahan intrinsik untuk mengharungi sebarang kemahiran yang 
dihadapkan kepada mereka.   

Saya minta penjelasan Yang Berhormat perlukah kita merevolusikan cara 
pembesaran anak-anak.  Kalau dalam 20 tahun kita tidak mahu masalah ini kerana apa 
jua yang bakal diberikan kepada mereka akan diakhiri dengan suatu kegagalan kerana 
dalaman mereka tidak kukuh untuk mencari sesuatu yang baru dan belajar 
daripadanya.  Minta penjelasan daripada Yang Berhormat. 

Dato' Firdaus bin Harun:  Terima kasih.  Saya bersetuju dengan cadangan 
Cameron Highlands tadi. 

Tuan Pengerusi [Datuk Dr. Yusof bin Yacob]:  Menjawab dan terus  gulung 
Yang Berhormat. 

Dato' Firdaus bin Harun:  Tetapi seperti dengan izin we have to make a start 
some where.  Sebab itulah mungkin salah satu cara ini adalah melalui kursus-kursus 
yang dijalankan oleh kementerian bersama dengan Kementerian Pengajian Tinggi dan 
juga Kementerian Belia dan Sukan.  Mungkin kita boleh masukkan program-program 
ataupun bidang-bidang yang boleh menanamkan semangat daya saing, semangat tidak 
mudah berputus asa dan semangat daya juang di kalangan para siswazah kita. 

Tuan Pengerusi [Datuk Dr. Yusof bin Yacob]:  Sudah.  Cukuplah Yang 
Berhormat. 

Dato' Firdaus bin Harun:  Jadi saya menyokong. 

Tuan Pengerusi [Datuk Dr. Yusof bin Yacob]:  Kinabatangan.  Selepas ini 
kementerian menjawab. 

 

4.42 ptg. 

Datuk Bung Moktar bin Radin [Kinabatangan]:  Terima kasih Tuan 
Pengerusi.  Ada beberapa perkara iaitu 010200 - Dasar Perburuhan, 050200 - 
Pentadbiran Undang-undang dan Standard Perburuhan Sabah dan Kemajuan Guna 
Tenaga Manusia.   

Pertama sekali saya hendak tanya kementerian dan kerajaan bagaimanakah 
cara mereka mengeluarkan dan memberi kebenaran kepada operator-operator 
khususnya pengilang-pengilang yang berada di Semenanjung Tanah Melayu untuk 
mengambil pekerja-pekerja buruh daripada Sabah.  Apakah syarat-syarat yang telah 
ditentukan sebab perkara ini Tuan Pengerusi terlalu membimbangkan.  Dahulu saya 
pernah cakapkan perkara ini di mana terdapat berapa ramai pekerja remaja-remaja kita 
telah menjadi musuh negara di Semenanjung ini.  Mereka telah menjadi penagih 
dadah, mereka menjadi perompak, dan ada juga yang trauma. 

Baru-baru ini, minggu lalu Tuan Pengerusi, kebetulan remaja ini dari 
Kinabatangan tiga orang.  Ibu bapa mereka telah ambil mereka pulang dan sampai di 
Sandakan dua orang hampir-hampir membunuh diri iaitu dengan mengelar tangan 
mereka dan satu orang lagi sudah trauma dan dimasukkan ke Hospital Bukit Padang. 

Tuan Pengerusi [Datuk Dr. Yusof bin Yacob]:  Trauma itu apa Yang 
Berhormat. 

Datuk Bung Moktar bin Radin:   Trauma ini ia ketakutan.  Jadi, kita mahu 
tanya kementerian sebab saya tahu operator-operator mengambil pekerja ini di tulis di 
sana kerjasama Jabatan Buruh.  Apabila Jabatan Buruh bererti kerajaan. 

Jadi apakah kerajaan tidak ada usul periksa ke arah mengambil pekerja-
pekerja daripada Sabah ini.  Di mana letaknya kewarasan kita untuk memastikan 
bahawa pengilang-pengilang ini bukan sahaja mengambil kesempatan tetapi mereka 
haruslah bertanggungjawab ke arah kebajikan pekerja-pekerja sebab pekerja dari 
Sabah ini juga orang Malaysia.  Bukan orang Indonesia, bukan dari Philippine, bukan 



Tuan Devamany a/l S. Krishnasamy: Terima kasih Tuan Pengerusi. Saya inginkan penjelasan daripada Yang Berhormat. Kita memberi pelbagai alasan kenapa siswazah menganggur seperti kemahiran bahasa Inggeris, peluang, bidangnya tidak secocok dengan apa yang diperlukan. Tetapi suatu perkara yang inti yang merupakan asas adalah nilai diri. Salah satu sebabnya yang dikatakan melalui suatu kajian adalah ramai penganggur sekarang telah dimanjakan oleh ibu bapa sehingga mereka tidak mempunyai daya tahan intrinsik untuk mengharungi sebarang kemahiran yang dihadapkan kepada mereka. Saya minta penjelasan Yang Berhormat perlukah kita merevolusikan cara pembesaran anak-anak. Kalau dalam 20 tahun kita tidak mahu masalah ini kerana apa jua yang bakal diberikan kepada mereka akan diakhiri dengan suatu kegagalan kerana dalaman mereka tidak kukuh untuk mencari sesuatu yang baru dan belajar daripadanya. Minta penjelasan daripada Yang Berhormat. Dato' Firdaus bin Harun: Terima kasih. Saya bersetuju dengan cadangan Cameron Highlands tadi. Tuan Pengerusi [Datuk Dr. Yusof bin Yacob]: Menjawab dan terus gulung Yang Berhormat. Dato' Firdaus bin Harun: Tetapi seperti dengan izin we have to make a start some where. Sebab itulah mungkin salah satu cara ini adalah melalui kursus-kursus yang dijalankan oleh kementerian bersama dengan Kementerian Pengajian Tinggi dan juga Kementerian Belia dan Sukan. Mungkin kita boleh masukkan program-program ataupun bidang-bidang yang boleh menanamkan semangat daya saing, semangat tidak mudah berputus asa dan semangat daya juang di kalangan para siswazah kita. Tuan Pengerusi [Datuk Dr. Yusof bin Yacob]: Sudah. Cukuplah Yang Berhormat. Dato' Firdaus bin Harun: Jadi saya menyokong. Tuan Pengerusi [Datuk Dr. Yusof bin Yacob]: Kinabatangan. Selepas ini kementerian menjawab. 4.42 ptg. Datuk Bung Moktar bin Radin [Kinabatangan]: Terima kasih Tuan Pengerusi. Ada beberapa perkara iaitu 010200- Dasar Perburuhan, 050200- Pentadbiran Undang-undang dan Standard Perburuhan Sabah dan Kemajuan Guna Tenaga Manusia. Pertama sekali saya hendak tanya kementerian dan kerajaan bagaimanakah cara mereka mengeluarkan dan memberi kebenaran kepada operator-operator khususnya pengilang-pengilang yang berada di Semenanjung Tanah Melayu untuk mengambil pekerja-pekerja buruh daripada Sabah. Apakah syarat-syarat yang telah ditentukan sebab perkara ini Tuan Pengerusi terlalu membimbangkan. Dahulu saya pernah cakapkan perkara ini di mana terdapat berapa ramai pekerja remaja-remaja kita telah menjadi musuh negara di Semenanjung ini. Mereka telah menjadi penagih dadah, mereka menjadi perompak, dan ada juga yang trauma. Baru-baru ini, minggu lalu Tuan Pengerusi, kebetulan remaja ini dari Kinabatangan tiga orang. Ibu bapa mereka telah ambil mereka pulang dan sampai di Sandakan dua orang hampir-hampir membunuh diri iaitu dengan mengelar tangan mereka dan satu orang lagi sudah trauma dan dimasukkan ke Hospital Bukit Padang. Tuan Pengerusi [Datuk Dr. Yusof bin Yacob]: Trauma itu apa Yang Berhormat. Datuk Bung Moktar bin Radin: Trauma ini ia ketakutan. Jadi, kita mahu tanya kementerian sebab saya tahu operator-operator mengambil pekerja ini di tulis di sana kerjasama Jabatan Buruh. Apabila Jabatan Buruh bererti kerajaan. Jadi apakah kerajaan tidak ada usul periksa ke arah mengambil pekerja- pekerja daripada Sabah ini. Di mana letaknya kewarasan kita untuk memastikan bahawa pengilang-pengilang ini bukan sahaja mengambil kesempatan tetapi mereka haruslah bertanggungjawab ke arah kebajikan pekerja-pekerja sebab pekerja dari Sabah ini juga orang Malaysia. Bukan orang Indonesia, bukan dari Philippine, bukan.